Fedettpályás díjugrató verseny
2023-12-08 08:00 - 2023-12-10 19:00 (Europe/Budapest)
Részletes versenykiírás hamarosan.
Fotó: Hajdu Krisztina/Lovasfoto.hu

Christian Ahlmann a Nemzeti Lovardában
2023-12-18 10:00 - 12:00, 2023-12-19 14:30 - 16:30
Christian Ahlmann számos Olimpia, Világ- és Európa-bajnokságon indult, 2022-ben a Global Champions Tour legjobb lovasa címet elnyert, német színekben versenyző lovas december 18-án és 19-én néhány válogatott ifjúsági és fiatal lovas számára nyílt edzéseket tart a Nemzeti Lovardában.
A két edzésnap magánszervezésnek köszönhetően valósul meg, de minden érdeklődő számára ingyenesen megtekinthető.
Az edzések december 18-án hétfőn 10 órakor, kedden pedig délután 14:30-tól kezdődnek
Fotó: FEI/www.sportfotos-lafrentz.de/Stefan Lafrentz

Díjugratás: pályaépítői továbbképzés
2024-01-27 09:00 - 17:00
Új belépőknek és 3-as szintig.
Regisztráció: dijugratas@lovasszovetseg.hu
Fotó: Hajdu Krisztina/Lovasfoto.hu

Díjugratás: pályaépítői továbbképzés
2024-01-28 09:00 - 17:00
4-es szinttől.
Regisztráció: dijugratas@lovasszovetseg.hu
Fotó: Hajdu Krisztina/Lovasfoto.hu

Díjugratás: stílusbírói továbbképzés
2024-02-06 09:00 - 17:00
Ló és lovas stílusbíró.
Regisztráció: dijugratas@lovasszovetseg.hu
Fotó: Hajdu Krisztina/Lovasfoto.hu

Országos fedettpályás díjugrató verseny
2024-02-09 08:00 - 2024-02-11 19:00
Péntektől vasárnapig 34 versenyszám várja a lovasokat. Tovább a részletes versenykiírásra »
Fotó: Hajdu Krisztina/Lovasfoto.hu

Szabadidőlovas Szakági Közgyűlés és Fórum
2024-02-15 09:00 - 12:00
A Szabadidőlovas Szakág szeretettel várja a szakágban tevékenykedő sportszervezeteket, versenyzőket, edzőket, bírókat, pályaépítőket, szülőket, támogatókat és minden érdeklődőt fórumára, illetve közgyűlésére.
Szabadidőlovas Szakági Fórum

Időpont: 2024. február 2., péntek 10 óra
Helyszín: Nemzeti Lovarda, Tudásközpont, 1087 Budapest Kerepesi út 7.

Témák:

éves beszámoló
tapasztalatok, javaslatok
következő évi szakmai tervek, támogatások

A fórum minden érdeklődő számára nyitott.
Szabadidőlovas Szakági Közgyűlés
A MLSZ Szabadidős Szakbizottsága értesíti a szakágban tevékenykedő sportszervezeteket, versenyzőket, edzőket, bírókat, pályaépítőket, szülőket, támogatókat, hogy a Szakbizottság Éves Közgyűlést tart. A közgyűlés minden érdeklődő számára nyitott.

Időpont: 2024. február 15. (csütörtök) 9 óra
Helyszín: Nemzeti Lovarda 1087 Budapest Kerepesi út 7.
A Közgyűlés abban az esetben határozatképes, ha a szavazásra jogosultaknak több mint a fele jelen van.

Amennyiben a Közgyűlés nem határozatképes, a megismételt közgyűlésre azonos napirenddel 2024. február 15. (csütörtök) 10 órakor a Nemzeti Lovarda 1087 Budapest Kerepesi út 7. helyszínen kerül sor. Az ismételten összehívott közgyűlés az eredeti napirendre felvett kérdésekben, a szavazásra jogosultak 5 %-nak jelenléte esetén határozatképes.
Szavazásra jogosultak azon sportszervezetek képviselői, akik megfelelnek a 2004. évi I. törvény sportról szóló szabályozásainak és amelyek a Magyar Lovas Szövetség felé tagdíjukat 2023. évben befizették és a Szakág hivatalos szabadidős versenyén, az év során versenyzőt indítottak.
A közgyűlésen a szavazásra jogosult tagszervezetet törvényes képviselője, annak akadályoztatása esetén a törvényes képviselő által meghatalmazott személy képviselheti. Meghatalmazott személy – saját tagszervezetén kívül – legfeljebb további két tagszervezet képviseletében gyakorolhatja közgyűlési jogait.
A szabályszerűen kitöltött mellékelt meghatalmazást a szavazati jogosultság megállapítása érdekében legkésőbb a Közgyűlés megkezdésének időpontjáig át kell adni a Közgyűlés regisztrációjáért felelős tisztségviselőjének.
Napirend:

1. Jegyzőkönyvvezetők, hitelesítők, levezető elnök, Szavazatszámláló Bizottság megválasztása.
2. A Szakbizottság 2023. évi szakmai beszámolója és annak elfogadása.
3. A Szakág 2023. évi pénzügyi tervének (költségvetés) végrehajtásáról szóló beszámoló és annak elfogadása.
4. Díjátadások.
5. A szakág 2024. évi versenyszabályzatának ismertetése és annak elfogadása.
6. A szakág 2024. évi hazai versenynaptárának ismertetése.
7. A szakág 2024. évi szakmai terve és annak elfogadása.
8. A 2024. évi pénzügyi terv (költségvetés) és annak elfogadása.
9. Egyebek.

Meghívók és meghatalmazás letöltése »

Díjugratás: steward továbbképzés
2024-02-17 09:00 - 17:00, 2024-02-25 09:00 - 17:00
Regisztráció: dijugratas@lovasszovetseg.hu
Fotó: Hajdu Krisztina/Lovasfoto.hu

MSLT Ménvizsga 2024.
2024-02-23 08:00 - 2024-02-24 17:00
Az MSLT szakmai programjainak sorát 2024-ben is a ménvizsga nyitja meg.
Program:
Február 22., csütörtök – tréningnap

9:00-től érkezés: Nemzeti Lovarda – 1087 Bp., Kerepesi út 7.
16:00 -19:00: Szabadonugró gyakorlás

Február 23., péntek

9:00 -16:00: Ugró ménjelöltek küllemi bírálata
16:00 -18:00: Fogat- és díjló ménjelöltek küllemi bírálata
18:20: Fogat- és díjlovak eredményhirdetése

Február 24., szombat

8:00 – 17:30: Ugró ménjelöltek szabadonugrója
18:20: Champion hirdetés, eredményhirdetés

Nevezési határidő: 2024. január 10.

Díjlovas Szakági Közgyűlés
2024-02-26 16:00 - 19:00
A Magyar Lovassport Szövetség Díjlovagló Szakbizottsága tisztelettel meghívja a szakágban tevékenykedő sportszervezetek képviselőit, versenyzőket, edzőket, bírókat, szülőket, támogatókat a szakági Tisztújító Közgyűlésére. A közgyűlés minden érdeklődő számára nyitott.

Időpont: 2024. február 26. (hétfő) 16 óra
Helyszín: Nemzeti Lovarda, 1087 Budapest, Kerepesi út 7.

A Magyar Lovassport Szövetség Alapszabályának 16. §
(1) A közgyűlés határozatképes, ha a szavazásra jogosultaknak több mint a fele jelen van.
(2) Ha a közgyűlés az eredeti időpontjától számított egy órán belül nem válik határozatképessé, a közgyűlést el kell halasztani és 30 napon belülre ismételten össze kell hívni.
Az ismételten összehívott közgyűlés az eredeti napirendre felvett kérdésekben, a szavazásra jogosultak 5 %-nak jelenléte esetén határozatképes. A megismételt közgyűlés körülményeiről a tagokat az eredeti meghívóban tájékoztatni kell.
A megismételt közgyűlés:

Időpont: 2024. február 26. (hétfő) 17 óra
Helyszín: Nemzeti Lovarda, 1087 Budapest, Kerepesi út 7.

A Magyar Lovassport Szövetség Alapszabályának 15. §
(3) A közgyűlésen minden tag egy szavazattal rendelkezik. A tag szavazati jogát törvényes képviselője útján személyesen, vagy jogszerű meghatalmazással egyéb képviselője gyakorolhatja.
a) A meghatalmazott személy – saját tagszervezetén kívül – legfeljebb további két tagszervezet képviseletében gyakorolhatja közgyűlési jogait. A szabályszerű (teljes bizonyító erejű magánokiratba vagy közokiratba foglalt) meghatalmazást a szavazati jogosultság megállapítása érdekében legkésőbb a Közgyűlés megkezdésének időpontjáig át kell adni a Közgyűlés regisztrációért felelős tisztségviselőjének.
Napirend:

Díjátadások
1. Levezető elnök, Jegyzőkönyvvezető, Hitelesítők, Szavazat számlálóbiztosok megválasztása
2. A Szakbizottság 2023. évi szakmai beszámolója és annak elfogadása
3. A Szakág 2023. évi pénzügyi tervének (költségvetés) végrehajtásáról szóló beszámoló és annak elfogadása
4. A Szakág 2024-es pénzügyi terve
5. Szövetségi kapitány 2023. évi szakmai beszámolója
6. A szakág 2024. évi Magyar Díjlovagló Szabályzat módosításának ismertetése és annak elfogadása
7. Tisztújítás: a szakág elnökének, és a szakbizottság tagjainak megválasztása
8. Egyebek

A Díjlovagló Szakág 2024. február 26-án tartandó Tisztújító Közgyűlésén a Jelölő Bizottság tagjai és elérhetőségük:

Almásiné Somogyi Zsuzsa – somogyi.zsuzsi85@gmail.com
Dallos Bea – xenophon95@outlook.com
Vígh Marianna – vighmarianna@gmail.com

A Magyar Lovassport Szövetség Alapszabályának 20. §
(2) A választást napirendre tűző közgyűlés megkezdését megelőző egy hónappal a Szövetség elnöksége jelölő bizottságot választ. A jelölő bizottság köteles a Szövetség tagjai számára a tisztségviselőkre történő jelölés lehetőségét megadni. Jelölt lehet az a személy, akit a jelölő bizottság tisztségre jelöl és/vagy a közgyűlésen jelenlévő szavazásra jogosultak több mint 10 %-nak “igen” szavazatával a jelölő listára felkerül.
Letölthető dokumentumok (meghívó és meghatalmazás) »

Szakmai nap a modern sportló mozgásának értékeléséről
2024-02-27 09:00 - 15:30
Minden haszonállatot, mint ahogy az elnevezéséből is kitűnik, a hasznáért tenyésztenek: tej, hús, tojás stb. Ezeknek a termékeknek az előállítása komoly, tudományos alapokon nyugszik. A ló legfontosabb haszna a mozgás, ami egy nagyon összetett folyamat. Megítélése komoly anatómiai ismereteket, nagy gyakorlatot és jó szemet igényel, másrészt a tőle való elvárás koronként, fajtánként, hasznosítási típusonként eltérő, és összefüggésben van a lovagolhatósággal, küllemmel.
A téma fontosságának tudatában, a Magyar Lótenyésztők Országos Szövetsége támogatásával, a Magyar Lovassport Szövetség meghívta Németország egyik legelismertebb szakemberét, dr. Carsten Munk urat „A modern sportló mozgásának értékelési kritériumai” című előadás és gyakorlati bemutató megtartására.
A szervezők várnak minden érdeklődőt, lovast, fogathajtót, edzőt, tenyésztőt, versenybírót, küllemi bírót 2024. február 27-én 9 órára a budapesti Nemzeti Lovardába.
A szeminárium az alábbi kérdésekre ad választ:

Milyen mértékben befolyásolja a testfelépítés a lovagolhatóság és a mozgás minőségét?
Hogyan tesz különbséget a helyes és hibás mozgás között?
Milyen módszert alkalmaznak a mozgás bírálatánál a fiatal és a már képzett lovaknál?
Hogyan változik a mozgás minősége a továbbképzés során az átengedőség növekedésével?
Hogyan kell fejleszteni a lendületet, tolóerőt és a hordozó erőt?

Program:

9.00-10.30 Elméleti előadás (I. rész)
10.30 – 10.45 Szünet
10.45 – 12.15 Elméleti előadás (II. rész)
12.15 – 13.15 Szünet
13.15 – 15.30 Gyakorlati bemutató

Az egésznapos programról videófelvétel készül, amely az érdeklődők számára ingyenesen elérhető lesz.
Forrás: Díjlovagló Szakág

Országos fedettpályás díjugrató verseny
2024-03-01 08:00 - 2024-03-03 19:00
Péntektől vasárnapig 36 versenyszám várja a lovasokat. Tovább a részletes versenykiírásra »
Fotó: Hajdu Krisztina/Lovasfoto.hu

Beszélgetés dr. Tatárné Laurencz Eszterrel a lovastorna történetéről
2024-03-09 11:00 - 14:00
“Csak ülök és mesélek”: beszélgetés dr. Tatárné Laurencz Eszterrel a lovastorna történetéről. Beszélgetőtársa: Szebényi Dániel

Helyszín: Kóbli
A részvétel ingyenes, de regisztrációhoz kötött. Tovább a regisztrációra »

Tudatos Lovas Szülő képzés a Magyar Lovassport Szövetség szervezésében
2024-03-11 09:30 - 17:00
A Magyar Lovassport Szövetség új képzéssel segíti a lovas szülőket:
A Magyar Lovassport Szövetség új kezdeményezése a lovassportot választó gyermekek szülei számára a „Tudatos Lovas Szülő képzés”
Az a szülő, akinek gyermeke a lovaglást választotta sportjának, szinte lehetetlen, hogy csak a „medence partjáról” segítse és támogassa sportoló gyermekét.
Biztosak vagyunk benne, hogy minden szülő megtapasztalta, amikor a ló a lábára lép, vagy éppen elszakít egy drága kantárt vagy kötőféket egy óvatlan pillanatban. A képzés során nem csak a lovak viselkedésével és tartásával kapcsolatos ismereteket szeretnénk átadni, az előadásokon a lovassportolóval kapcsolatos sportágspecifikus pszichológiai ismeretekről is hallanak majd.
A képzésnek két modulja van. Az első modulban a Szövetség e-learing felületén online tesztek segítségével bővíthetik a lovakkal kapcsolatos tudásukat. A képzés második modulja az egynapos képzés, amit a Nemzeti Lovarda Tudásközpont épületében tartanak az előadók:

A képzés díja 40 000 Ft, ami két szülő számára biztosítja a tanfolyamon való részvételt. A befizetés a Szövetség Ügyfélkapuján keresztül az „Online képzések, tanfolyamok” ikonra kattintva található.
A befizetés után a két szülő egy-egy hozzáférést (OXIX kód) kap az e-learning felülethez, ahol megkezdheti az elméleti tesztek kitöltését.
A gyakorlati képzésre való jelentkezés a https://www.rajtengedely.hu/ honlap segítségével a versenyekre való nevezéshez hasonlóan zajlik.
A tanfolyamon résztvevő szülők létszáma maximum 30 fő, ezért minél előbb jelentkezzenek az első képzésre, amelynek időpontja: 2024. március 11. hétfő.

Sportorvosi vizsgálat
2024-03-23 08:00 - 17:00
Időpontfoglalás a sportorvosi vizsgálatra: lovasszovetseg.hu/sportorvosi-vizsgalat »
Ár: Egységesen 10 000 forint, amely a helyszínen készpénzben fizetendő.
A formanyomtatványokat kitöltve hozd magaddal a vizsgálatra, a kérdőíven tüntesd fel a testmagasságodat, testsúlyodat, valamint a sportágat.
Vizsgálat előtt maximum 10 perccel korábban érkezz, kísérőt ne hozz magaddal.
Kiegészítő vizsgálatok:

Szemészet: első engedélyhez szükséges, utána 18 és 35 éves kor között kétévente, 35 éves kor felett évente. Fél éven belül elég elküldeni e-mailben (dijugratas@lovasszovetseg.hu).
Labor: csak 35 éves kor felett: teljes vérkép, vércukor, koleszterinek, húgysav, májfunkció, vesefunkció. Hozni kell a vizsgálathoz, 2 hónapon belüli legyen.

Hivatalos FEI pónimérés
2024-03-26 14:00 - 17:00
A Magyar Lovassport Szövetség hivatalos FEI Pónimérést rendez a Nemzeti Lovardában.

Jelentkezés: lehoczky.reka@lovasszovetseg.hu
Jelentkezési határidő: 2024. március 19. 12:00
A jelentkezésnek az alábbi információkat kell tartalmaznia:

A mérés ideje alatt a póniért felelős személy neve
A póni tulajdonosának neve és állampolgársága
A póni neve, FEI száma vagy FEI útlevél száma, születési dátuma
Számlázási adatok

A pónimérés díja 250 EUR (95 000 Ft), amely nem tartalmazza a bokszdíjat.
Bokszfoglalás: kiss.nikolett@nemzetilovarda.hu
A pónimérés napján már nincs lehetőség FEI útlevelet vagy FEI számot igényelni a mérésen résztvevő póniknak.
A pónimérésen előzetes regisztráció és előre utalás (az ügyfélkapun keresztül) után lehet résztvenni, a helyszínen készpénzes vagy bankkártyás fizetésre nincs lehetőség.
2020 januárjában a FEI új póni mérési rendszert alakított ki, aminek megfelelően minden FEI-nél regisztrált pónit hivatalosan le kell mérni egy hivatalos pónimérés alkalmával. A lemért pónik ezután egy hivatalos mérési tanúsítványt kapnak. A 8 évnél idősebb pónik tanúsítványa életük végéig, a 8 évnél fiatalabb póniké pedig 15 hónapra érvényes.
2023 januárjától minden póninak kötelezően rendelkeznie kell FEI mérési tanúsítvánnyal ahhoz, hogy indulhasson FEI versenyeken.

Lovastusa Szakági Közgyűlés
2024-03-27 16:00 - 19:00
A Lovastusa Szakág 2024. március 27-én Szakági Közgyűlést hív össze a Nemzeti Lovardában, melyre a Szakbizottság tisztelettel meghívja a szakág egyesületeinek képviselőit, lovasokat, edzőket, hivatalos személyeket, versenyrendezőket és mindenkit, aki érdekelt a lovastusában.

Időpont: 2024. március 27. (szerda) 16:00 óra
(Megismételt közgyűlés időpontja: 2024. március 27. 17:00 óra)
Helyszín: Nemzeti Lovarda – Tudásközpont

A szakági gyűlés egyik fő napirendi pontja a 2024-es nemzeti lovastusa szabályzat ismertetése és elfogadása.
Az új szabályzat sokkal átláthatóbb, egyszerűbb, azonban nagyon sok tartalmi változással teli. Az új szabályzat elkészítésekor a Lovastusa Szakbizottság törekedett arra, hogy a jövőben a lehető legkevesebb változást kelljen eszközölni, amennyiben a nemzetközi szabályzat változik, változások kizárólag a nemzeti érdekek felmerülése kapcsán legyenek. A cél minden esetben a nemzetközi irányelvek követése és emellett a saját nemzeti szabályzatrendszerünk pontosítása, a nemzeti versenyrendszer javítása.
A közgyűlésen minden olyan lovasegyesület szavazati joggal rendelkezik, mely a 2023-as évben a szakág versenyrendszerében versenyzőt szerepeltetett.
A közgyűlésen a szavazati jogát minden arra jogosult tag törvényes képviselője útján személyesen, vagy jogszerű meghatalmazással egyéb képviselőjén keresztül gyakorolhatja. A sportszervezeteknek legkésőbb a közgyűlés megkezdésének időpontjáig a mellékelt meghatalmazással írásban be kell jelenteniük azt a személyt, aki képviselőként a sportszervezetet képviseli.
Napirendi pontok:

1. Jegyzőkönyvvezető, jegyzőkönyv hitelesítők és Szavazatszámláló Bizottság megválasztása, napirendi pontok elfogadása
2. A Szakág új szervezeti működésének bemutatása
3. 2023. november 28. óta elvégzett feladatok
4. Nemzeti Lovastusa Szabályzat módosításainak elfogadása
5. 2024. évi tervezett költségvetés elfogadása
6. 2024. évi versenynaptár, felkészítő edzőtáborok egyeztetése
7. Egyebek

Meghívó és meghatalmazás letöltése a Lovastusa Szakág weboldaláról »

Téli Kupa - döntő
2024-03-30 08:00 - 2024-03-31 17:00
A Döntőbe kerüléséhez legalább 2 versenyen való részvétel szükséges. Az adott kategória Bajnoka az a lovas lesz, aki a legtöbb pontot szerezte.
További információ a Díjlovagló Szakág oldalán »
Tovább a részletes versenykiírásra »

Díjugrató Rajtengedélyvizsga
2024-04-05 08:00 - 17:00
Jelentkezés a www.rajtengedely.hu oldalon.

Lovastorna: Budapest Bajnokság
2024-04-13 08:00 - 2024-04-14 17:00
Lovastorna országos minősítő verseny.

Hansághy Péter - bírói és edzői továbbképzés
2024-04-14 10:00 - 17:00
Hansághy Péter L3 (4*-os) nemzetközi bíró továbbképzést tart bíróknak és edzőknek, amit a Díjlovagló Szakbizottság hivatalos továbbképzésnek fogad el. Az alkalomra szülőket, lovasokat és a sportág egyéb érdeklődőit is szeretettel várják.
A képzés tematikája a 2024. január 1-jén életbe lépett új FEI szabályok és a szintén most megjelent Dressage Judging Manual (A Díjlovaglás Bírálatának Kézikönyve). A képzés külön hangsúlyt fektet a feladatok elvárt helyes végrehajtására és az alapvető hibák bírálatára. Célja, hogy a bírók és az edzők szemlélete minél közelebb kerüljön egymáshoz, és a két meghatározó felelősséggel bíró társaság közötti viszony a jövőben minél inkább a megértésen és empátián alapuljon, ami a sportág fejlődésének alapja.
A képzésen való részvétel ingyenes mindenki számára, de előzetes regisztrációhoz kötött.
Tovább a regisztrációra »
Regisztráció határideje: 2024. április 11.

Nicola Danner kurzus a Szabadidőlovas Szakág szervezésében
2024-04-15 09:00 - 2024-04-16 17:00
A Magyar Lovassport Szövetség Szabadidőlovas Szakágának szervezésében április 15-16-án megrendezésre kerül az első hivatalos Working Equitation (Munkalovas) képzés a Nemzeti Lovardában.
A továbbképzésre bármely szakágban minimum gyakorló bírói státusszal rendelkezők jelentkezhetnek.
A képzés nyitott, így nézőként bárki részt vehet rajta.
A workinges bírói státusz a két feltétel (minimum gyakorló bíró+ kurzus) és a liszensz befizetését követően válik aktívvá.
A gyakorlati képzéshez szükség lesz néhány gyakorló working equitation lovasra. A szervezők örömmel fogadják olyan lovasok jelentkezését, akik rendelkeznek working equitation tapasztalattal és szívesen vennének részt a képzésen lovasként.
A képzés minden résztvevőnek és érdeklődőnek ingyenes.
További részletek és regisztráció »

Országos díjugrató verseny
2024-04-19 08:00 - 2024-04-21 19:00
Péntektől vasárnapig harminc versenyszám várja a lovasokat.
Tovább a részletes versenykiírásra »

CVI Nemzetközi Lovastorna Verseny
2024-04-26 08:00 - 2024-04-28 17:00
18 nemzet, 60 ló, 145 egyéni versenyző, 8 páros és 6 csapat méri össze tudását ezen a nemzetközi versenyen.
Magyar versenyzők is szép számban neveztek: 11 ló, 28 egyéni versenyző, két csapat és egy páros fog rajthoz állni. Köztük kezdő versenyzők, akiknek ez lesz az első nemzetközi szereplése és rutinos versenyzők, akiknek célja, hogy megszerezzék a kvalifikációt a svájci rendezésű Felnőtt Világbajnokságra, valamint a junior és young Európa-bajnokságra. Ettől az évtől kezdve új szabály, hogy nemcsak a versenyzőknek, hanem a lovaknak is szüksége van kvalifikációs pontra, így a futószárazók is mindent megtesznek majd annak érdekében, hogy lovaik minél tökéletesebben szerepeljenek és megszerezzék a szükséges pontokat.

Országos díjugrató verseny
2024-05-03 08:00 - 2024-05-05 19:00
Részletes versenykiírás a dijugratas.hu oldalon »

Fogathajtó Szakág - rendkívüli közgyűlés
2024-05-03 12:00 - 14:00
A Magyar Lovassport Szövetség Fogathajtó Szakág Elnöksége tisztelettel meghívja a szakágban tevékenykedő sportszervezeteket, versenyzőket, edzőket, bírókat rendkívüli gyűlésére. A rendkívüli gyűlés minden érdeklődő számára nyitott.

A gyűlés időpontja: 2024. május 5. (vasárnap), 12.00 óra, regisztráció 11 órától
Helyszín: Nemzeti Lovarda, Tudásközpont (1087 Budapest, Kerepesi út 7.)

Amennyiben a gyűlés nem határozatképes, a megismételt rendkívüli gyűlésre azonos napirenddel 2024. május 5. (vasárnap) 13 órakor Nemzeti Lovarda, Tudásközpont helyszínen kerül sor. Az ismételten összehívott gyűlés az eredeti napirendre felvett kérdésekben, a szavazásra jogosultak 5 %-ának jelenléte esetén határozatképes.
Szavazásra jogosultak azon sportszervezetek képviselői, akik megfelelnek a 2004. évi I. törvény sportról szóló szabályozásainak és amelyek a Magyar Lovas Szövetség felé tagdíjukat 2023.évben befizették és a Szakág hivatalos fogathajtó versenyén, az év során versenyzőt indítottak. (SZMSZ 4. § (3)
A gyűlésen a szavazásra jogosult tagszervezetet törvényes képviselője, annak akadályoztatása esetén a törvényes képviselő által meghatalmazott személy képviselheti.
A meghatalmazott személy – saját tagszervezetén kívül – legfeljebb további két tagszervezet képviseletében gyakorolhatja ülési jogait. A szabályszerű (teljes bizonyító erejű magánokiratba vagy közokiratba foglalt) meghatalmazást a szavazati jogosultság megállapítása érdekében legkésőbb a gyűlés megkezdésének időpontjáig át kell adni a gyűlés regisztrációért felelős tisztségviselőjének. Csak kétséget kizáróan eredeti és eredeti aláírással ellátott okiratot fogadunk el, ezért különösen, de nem kizárólagosan nem megfelelő aláírásbélyegzővel ellátott, elektronikusan hitelesített és kinyomtatott, továbbá fénymásolt, vagy más módon szerkesztett aláírás. Felhívom szíves figyelmüket, hogy az okiratok szabályszerű kiállítása a kiállító tagszervezeti képviselő, azok felhasználása pedig a regisztráló személy felelőssége!
Napirend:

Jegyzőkönyvvezető, hitelesítők, szavazatszámláló bizottság megválasztása
A Szakbizottság 2023. évi szakmai beszámolójának elfogadása
A 2023. év pénzügyi beszámoló elfogadása
A 2024. évi pénzügyi terv (költségvetés) elfogadása
Napkori Hagyományőrző Lovasklub beadványának tárgyalása.
Egyebek

Kisbér, 2024. április 18.
Meghívó, meghatalmazás és egyéb dokumentumok letöltése a Szakág weboldaláról »

Magyar Lovassport Szövetség - közgyűlés
2024-05-07 09:00 - 12:00
A Magyar Lovas Szövetség éves rendes Közgyűlését 2024. május 7-én kedden 9 órakor a Nemzeti Lovarda Tudásközpont aulájában (1087 Budapest, Kerepesi út 7.) tartja.
Az Alapszabály 16. § (2) bek. szerint, ha a Közgyűlés az eredeti időponttól számított egy órán belül nem válik határozatképessé, a közgyűlést el kell halasztani és ismételten össze kell hívni. Amennyiben a Közgyűlés nem határozatképes, akkor a megismételt Közgyűlésre azonos napirenddel 2024. május 7-én kedden 10 órakor kerül sor, megegyező helyszínen.
A megismételt közgyűlés – a meghirdetett napirendre felvett kérdésekben – a szavazásra jogosultak 5 %-nak jelenléte esetén határozatképes.
Napirend:

1. Jegyzőkönyvvezető, hitelesítők, Szavazatszámláló Bizottság megválasztása
2. Elnöki köszöntő
3. Megemlékezések
4. 2023. szakmai beszámoló
5. Könyvvizsgálat eredménye (a könyvvizsgáló beszámolója)
6. Felügyelőbizottság jelentése
7. Tájékoztatás a Magyar Lovassport Szövetség tulajdonában lévő gazdasági társaságok működéséről.
8. 2023-as év pénzügyi beszámoló és Közhasznúsági jelentés
9. 2024. évi pénzügyi terv
10.Egyebek

A napirendi pontokhoz kapcsolódó dokumentumok –a 2023. évi pénzügyi beszámoló és a 2023. évi szakmai beszámoló – a Közgyűlést megelőzően legalább 8 nappal a honlapon elérhetőek.
Részletes meghívó és meghatalmazás letöltése a Magyar Lovassport Szövetség weboldaláról »

Díjlovas versenyiroda képzés
2024-05-11 10:00 - 15:00
A Díjlovagló Szakbizottság versenyiroda képzést hirdet a 2024-es évben.
Várják mindazokat az érdeklődőket, akik betekintést szeretnének nyerni a díjlovas versenyirodák munkájába, versenyirodaként közreműködnének hazai díjlovas versenyek lebonyolításában, illetve a korábban vizsgázott ismereteiket felfrissíteni vágyó versenyirodákat.
A már vizsgázott, de inaktív versenyirodák figyelmébe: a képzés után frissítésre kerül a díjlovas versenyirodák listája és inaktív jelölést kapnak azok, akiknek 2021 óta nem volt díjlovas verseny bonyolításuk és nem frissítik ismereteiket a képzésen. (2021. január 1. előtt volt az utolsó versenyiroda aktivitásuk és a képesítésüket ezt megelőzően szerezték meg.)
A képzésen való részvétel feltételei:

betöltött 18. életév
magyar állampolgárság
saját számítógép

Microsoft Word, Excel felhasználói ismerete
A képzés témakörei:

1. A versenyirodai működéshez szükséges szabályismeret
2. A versenyiroda technikai feltételei
3. Versenykiírás elkészítése, tartalmi, formai követelmények
4. Startlista elkészítése, tartalmi, formai követelmények
5. Pontozólapok kezelése, pontszámítás menete
6. Bemondás, eredmények közzététele
7. Versenyirodai feladatok rajtengedély vizsga esetén

Szükséges felszerelés: laptop, íróeszköz.
Részvételi díj:

15.000 forint/fő
A korábban vizsgázott, de még nem aktívan dolgozó versenyirodák számára a részvétel 5.000 forint/fő.
A részvételi díj étkezést nem tartalmaz.

A jelentkezés véglegesítéséhez szükséges a képzési díj befizetése, amire ügyfélkapun keresztül vagy személyesen a Sportirodán ügyfélfogadási időben nyílik lehetőség. A képzésre annak a jelentkezését fogadják el, akik 2024. május 5. éjfélig befizetik a 15.000 forintos képzési díjat.
Amennyiben kevesebb mint öt fő véglegesíti a jelentkezését, a Szakbizottság fenntartja a jogot az időpont módosítására.
További részletek és regisztráció »
